CELEX: 32021D0813
Language: hu
Date: 2021-05-20 00:00:00
Title: A Tanács (KKBP) 2021/813 határozata (2021. május 20.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról

2021.5.21.   
               
               
                  HU
               
               
                  Az Európai Unió Hivatalos Lapja
               
               
                  L 180/149
               
            
         A TANÁCS (KKBP) 2021/813 HATÁROZATA
         (2021. május 20.)
         az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. július 22-én elfogadta az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozatot (1).
                  
               
                     (2)
                  
                  
                     A Tanács 2019. május 13-án elfogadta a (KKBP) 2019/761 határozatot (2), amely 2021. május 31-ig meghosszabbította az EUAM Ukrajna megbízatását.
                  
               
                     (3)
                  
                  
                     Az EUAM Ukrajna stratégiai felülvizsgálatának összefüggésében a Politikai és Biztonsági Bizottság megállapodott arról, hogy az EUAM Ukrajna missziót 2024. május 31-ig meg kell hosszabbítani, és arról két év elteltével egy a politikai dimenzió alakulására összpontosító stratégiai értékelést kell elvégezni.
                  
               
                     (4)
                  
                  
                     A 2014/486/KKBP határozat hatályát ezért 2024. május 31-ig meg kell hosszabbítani.
                  
               
                     (5)
                  
                  
                     Az EUAM Ukrajna végrehajtására olyan helyzetben kerül majd sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A 2014/486/KKBP határozat a következőképpen módosul:
            
                        1.
                     
                     
                        a 14. cikk (1) bekezdése a következő albekezdéssel egészül ki:
                        „Az EUAM Ukrajnával kapcsolatos kiadások fedezésére szolgáló pénzügyi referenciaösszeg a 2021. június 1-jétől 2024. május 31-ig terjedő időszakra 88 500 000 EUR.”;
                     
                  
                        2.
                     
                     
                        a 18. cikk helyébe a következő szöveg lép:
                        
                           „18. Cikk
                           Stratégiai felülvizsgálat
                           2023. május 31-ét követően el kell végezni az EUAM Ukrajna stratégiai értékelését, amelynek a politikai dimenzió alakulására kell összpontosítania.”;
                        
                     
                  
                        3.
                     
                     
                        a 19. cikk második bekezdésének helyébe a következő szöveg lép:
                        „Ezt a határozatot 2024. május 31-ig kell alkalmazni.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. május 20-án.
            
               
                  a Tanács részéről
               
               
                  az elnök
               
               A. SANTOS SILVA
            
         
         
            (1)  HL L 217., 2014.7.23., 42. o.
         
         
            (2)  A Tanács (KKBP) 2019/761 határozata (2019. május 13.) az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukrajna) szóló 2014/486/KKBP határozat módosításáról (HL L 125., 2019.5.14., 16. o.).